มีเรื่องอยากสอบถามอ่ะค่ะ พอดีมีญาติมีอาการปวดหัว คลื่นไส้ อาเจียน ชาครึ่งซ้าย เวลาขยับก็จะขนลุกอ่ะค่ะ เลยไปหาได้ยามากินดีขึ้น แต่ชาข้างขวาแทนนี่จะเป็นอะไรมั้ย พอดีช่วงนี้ไม่มีเวลาไปหาอ่ะค่ะ
สวัสดีคะ เรียนอย่างนี้ค่ะ ก่อนอื่นต้องดูว่ามีเรื่องโรคประจำตัวอะไรหรือไม่ค่ะ เนื่องจากอาการปวดศีรษะเป็นอาการที่ไม่จำเพาะค่ะ ทำให้ยากที่จะบอกว่าเป็นอะไรค่ะเพราะอาจจะเกิดจากล้ามเนื้ออักเสบการติดเชื้อในช่องหู ในช่องปาก หรือ การติดเชื้อของเหงือกและฟันปัญหาเรื่องของเส้นเลือดปัญหาเรื่องของการนอนหลับไม่เพียงพอภาวะเครียดแต่อย่างไรก็ตามอาการชา นั้นเป็นเรื่องของความรู้สึกที่คนไข้จะมาบอกให้แพทย์ทราบ แต่เมื่อมีการตรวจร่างกายแล้วอาจจะมีหรือไม่มีอาการชาก็ได้ค่ะ เพราะอาการชามักจะเกิดจากมีการกดเบียด การอักเสบของเส้นประสาทส่วนปลายค่ะ ทำให้มีอาการชา หรือ เสียวบริเวณที่มีการกดทับของเส้นประสาทได้ค่ะแต่อาการอาเจียน ส่วนใหญ่อาจจะเกิดเนื่องจากมีอาการปวดศีรษะรุนแรงทำให้ต้องการอาเจียนได้ค่ะ ถ้าไม่มีประวัติเรื่องของอาเจียนพุ่ง คงไม่มีปัญหาเรื่องขอภาวะความดันในสมองสูงค่ะอีกสภาวะหนึ่งที่ต้องคิดถึงคือ เรื่องของต้อหินค่ะ ซึ่งอาจจะทำให้มีอาการปวดศีรษะ คลื่นไส้ แรงรู้สึกตาพร่ามัวได้ค่ะตอนนี้ควรจะไปตรวจค่ะ เพราะต้องหาสาเหตุ อาจจะมีเรื่องของสายตา ที่ต้องตรวจ ความดันโลหิต ความดันลูกตา เกลือแร่บางชนิด ระดับน้ำตาลในกระแสเลือดค่ะ